(Návrh)

**Vyhláška**

**Ministerstva spravodlivosti Slovenskej republiky**

z ... 2022,

**ktorou sa mení a dopĺňa vyhláška Ministerstva spravodlivosti Slovenskej republiky č. 666/2005 Z. z. o  Kancelárskom poriadku pre správcov v znení neskorších predpisov**

Ministerstvo spravodlivosti Slovenskej republiky (ďalej len „ministerstvo“) podľa § 38 písm. a) a d) zákona č. 8/2005 Z. z. o správcoch a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Ministerstva spravodlivosti Slovenskej republiky č. 666/2005 Z. z. o Kancelárskom poriadku pre správcov v znení vyhlášky č. 538/2008 Z. z., vyhlášky č. 97/2012 Z. z. a vyhlášky 204/2022 Z. z. sa mení a dopĺňa takto:

**1.** V § 2 sa vypúšťa odsek 5.

**2.** V § 5 ods. 1 sa slová „príslušnej kancelárie“ nahrádzajú slovami „elektronickej schránky správcu“.

**3.** V § 5 ods. 2 znie:

„(2) Ak sa podanie určené správcovi v súvislosti s konaním doručí nepríslušnému správcovi alebo do nepríslušnej kancelárie správcu, podanie sa s prílohami bezodkladne odstúpi príslušnému správcovi alebo príslušnej kancelárii správcu. O odstúpení podania sa urobí poznámka v knihe prijatých podaní.“.

**4.** V § 6 ods. 1 sa za slovo „Prijatie“ vkladá slovo „písomného“.

**5.** V § 8 ods. 1 sa na konci pripájajú tieto slová: „alebo elektronického spisu“.

**6.** V § 8 ods. 2 sa za prvú vetu vkladá nová druhá veta, ktorá znie: „To neplatí, ak je písomnosť zverejnená v insolvenčnom registri.“.

**7.** V § 8 ods. 3 sa na konci pripája táto veta: „Doručovacia kniha sa nevedie pre písomnosti zverejňované v insolvenčnom registri.“.

**8.** V § 10 ods. 1 sa na konci pripája táto veta: „Ak je písomnosť vyhotovená a zasielaná elektronicky, odtlačok pečiatky a podpis správca nahradí elektronickými prostriedkami.“.

**9.** § 12 sa vypúšťa.

**10.** V § 16 ods. 3 sa slová „poverenia správcu vypracovaním reštrukturalizačného posudku“ nahrádzajú slovami „začatia reštrukturalizačného konania“.

**11.** V § 18 sa vypúšťajú odseky 2 a 3 a 5.

Doterajší odsek 4 sa označuje ako odsek 2.

**12.** V§ 21 ods. 4 prvej vete sa za slová „zo spisu“ vkladajú slová „alebo z jeho časti vedenej v elektronickej podobe“.

**Čl. II**

Táto vyhláška nadobúda účinnosť 1. júna 2024.

**Viliam Karas**

minister spravodlivosti

Slovenskej republiky